अमेरिकी ओपन : जोकोविक और नडाल फाइनल में  
सर्बियाई टेनिस खिलाड़ी जोकोविक और स्पेन के नडाल अपने-अपने मुकाबले जीतकर अमेरिकी ओपन ग्रैंड स्लैम के फाइनल में पहुंच गए हैं।
विश्व के शीर्ष वरीयता प्राप्त सर्बियाई टेनिस खिलाड़ी नोवाक जोकोविक और स्पेन के राफेल नडाल अपने-अपने मुकाबले जीतकर अमेरिकी ओपन ग्रैंड स्लैम के फाइनल में पहुंच गए हैं।  जोकोविक ने पुरुषों की एकल स्पर्धा के सेमीफाइनल मुकाबले में 16 बार के ग्रैंड स्लैम विजेता रोजर फेडरर को 6-7, 4-6 (7-9), 6-3, 6-2, 7-5 से शिकस्त दी।  एक अन्य सेमीफाइनल मुकाबले में मौजूदा चैम्पियन और दूसरे वरीयता प्राप्त नडाल ने चौथे वरीयता प्राप्त ब्रिटेन के एंडी मरे को 6-4, 6-2, 3-6, 6-2 से हराया। उल्लेखनीय है कि जोकोविक इस वर्ष ऑस्ट्रेलियन ओपन ग्रैंड स्लैम और विम्बलडन का खिताब अपने नाम कर चुके हैं।